SGC ขยายตลาดภาคเหนือ ร่วมงาน “MONEY EXPO 2022”
SGC บุกขยายตลาดภาคเหนือ ร่วมงาน MONEY EXPO 2022 มหกรรมการเงินเชียงใหม่ ครั้งที่ 17 โรงสินเชื่อ “รถทำเงิน” มุ่งรักษาฐานลูกค้าเก่า เจาะตลาดเพิ่มกลุ่มลูกค้าใหม่
SGC บุกขยายตลาดภาคเหนือ ร่วมงาน MONEY EXPO 2022 มหกรรมการเงินเชียงใหม่ ครั้งที่ 17 โรงสินเชื่อ “รถทำเงิน” มุ่งรักษาฐานลูกค้าเก่า เจาะตลาดเพิ่มกลุ่มลูกค้าใหม่
24 พ.ย. 2565

บริษัท เอสจี แคปปิตอล จำกัด (มหาชน) หรือ SGC เดินหน้าขยายตลาดภาคเหนือ ร่วมงาน MONEY EXPO 2022 มหกรรมการเงินเชียงใหม่ ครั้งที่ 17 ชูโรงสินเชื่อ “รถทำเงิน” มุ่งรักษาฐานลูกค้าเก่า เจาะตลาดเพิ่มกลุ่มลูกค้าใหม่ โดยได้รับเกียรติจาก นายอาคม เติมพิทยาไพสิฐ รัฐมนตรีว่าการกระทรวงการคลัง พร้อมด้วย นายศักดิ์ชัย คุณานุวัฒน์ชัยเดชา รองผู้ว่าราชการจังหวัดเชียงใหม่ และ นางสาวภาคนี วิริยะรังสฤษฎ์ ประธานจัดงานร่วม งานมหกรรมการเงิน Money Expo ร่วมเปิดบูธภายในงานฯ โดยมี นางสาวบุษบา กุลศิริธรรม กรรมการผู้จัดการ ให้การต้อนรับ ณ เชียงใหม่ ฮอลล์ ศูนย์การค้าเซ็นทรัล เชียงใหม่ แอร์พอร์ต
ทั้งนี้ บริษัทฯ ได้นำเสนอโปรโมชั่นและข้อเสนอพิเศษจากผลิตภัณฑ์สินเชื่อต่างๆ ในกลุ่ม SGC ที่ตอบโจทย์ความต้องการผู้บริโภคอย่างครอบคลุม อาทิ สินเชื่อ “รถทำเงิน” อัตราดอกเบี้ยพิเศษ 0.58% ต่อเดือน โดยเป็นไปตามเงื่อนไขของบริษัท มุ่งเน้นตอบโจทย์กลุ่มลูกค้าองค์กร ครอบคลุมธุรกิจทุกขนาด ทั้งขนาดใหญ่ กลาง และเล็ก ตลอดจนขยายแผนไปยังกลุ่มลูกค้ารถยนต์ประเภทอื่นมากขึ้น ได้แก่ รถกระบะและรถยนต์นั่งส่วนบุคคล เพื่อรักษาฐานลูกค้าเก่า และเจาะตลาดเพิ่มกลุ่มลูกค้าใหม่